text: Pænt overskud i Billund Lufthavn
  30 maj 2012 kl. 17.00
  Billund Lufthavn kom ud af det seneste regnskabsår med et overskud på 31,4 millioner kroner.
  Det er beregnet efter af- og nedskrivninger på 46,1 millioner kroner, nettorenteudgifter på 26,0 millioner kroner og skat af årets resultat på 10,7 millioner kroner.
  Nettoomsætningen i 2011 blev 558,9 millioner kroner mod 538,6 millioner kroner i 2010.
  Bestyrelsesformand, skibsreder Bjarne Hansen er tilfreds med resultatet.
  Investeringerne i lufthavn i 2011 var på 60 millioner kroner.
  Lufthavnen havde 2,5 millioner internationale passagerer.
  Årsrapporten kan hentes på lufthavnens hjemmeside.
  